ประกาศการนิคมอุตสาหกรรมแห่งประเทศไทยที่ ๑๑๖/๒๕๖๑เรื่อง คุณสมบัติของผู้ตรวจประเมิน และการขึ้นทะเบียนผู้ตรวจประเมินภายนอก[๑] โดยที่เป็นการสมควรกำหนดคุณสมบัติของผู้ตรวจประเมินและการขึ้นทะเบียนผู้ตรวจประเมินภายนอกอาศัยอำนาจตามความในมาตรา๒๙ (๒) แห่งพระราชบัญญัติการนิคมอุตสาหกรรมแห่งประเทศไทยพ.ศ. ๒๕๒๒ ความในข้อ ๕ ของข้อบังคับคณะกรรมการการนิคมอุตสาหกรรมแห่งประเทศไทยว่าด้วยหลักเกณฑ์ วิธีการ และเงื่อนไขในการประกอบกิจการในนิคมอุตสาหกรรม พ.ศ. ๒๕๕๑ และ ข้อ ๒๙/๔๖ ของข้อบังคับคณะกรรมการการนิคมอุตสาหกรรมแห่งประเทศไทยว่าด้วยหลักเกณฑ์ วิธีการ และเงื่อนไขในการประกอบกิจการในนิคมอุตสาหกรรม พ.ศ. ๒๕๕๑ ซึ่งแก้ไขเพิ่มเติมโดยข้อบังคับคณะกรรมการการนิคมอุตสาหกรรมแห่งประเทศไทยว่าด้วยหลักเกณฑ์ วิธีการ และเงื่อนไขในการประกอบกิจการในนิคมอุตสาหกรรม (ฉบับที่ ๔) พ.ศ. ๒๕๕๙ ผู้ว่าการการนิคมอุตสาหกรรมแห่งประเทศไทย จึงออกประกาศไว้ ดังต่อไปนี้ข้อ ๑ ประกาศนี้เรียกว่า ประกาศการนิคมอุตสาหกรรมแห่งประเทศไทยที่ ๑๑๖/๒๕๖๑ เรื่อง คุณสมบัติของผู้ตรวจประเมิน และการขึ้นทะเบียนผู้ตรวจประเมินภายนอกข้อ ๒ ประกาศนี้ให้ใช้บังคับนับแต่วันถัดจากวันประกาศเป็นต้นไปข้อ ๓ ในประกาศนี้กนอ. หมายความว่า การนิคมอุตสาหกรรมแห่งประเทศไทยข้อบังคับ หมายความว่า ข้อบังคับคณะกรรมการการนิคมอุตสาหกรรมแห่งประเทศไทยว่าด้วยหลักเกณฑ์วิธีการ และเงื่อนไขในการประกอบกิจการในนิคมอุตสาหกรรม พ.ศ. ๒๕๕๑ ซึ่งแก้ไขเพิ่มเติมโดยข้อบังคับคณะกรรมการการนิคมอุตสาหกรรมแห่งประเทศไทยว่าด้วยหลักเกณฑ์ วิธีการ และเงื่อนไขในการประกอบกิจการในนิคมอุตสาหกรรม (ฉบับที่ ๔) พ.ศ. ๒๕๕๙ผู้ประกอบอุตสาหกรรม หมายความว่า ผู้ซึ่งได้รับอนุญาตให้ประกอบอุตสาหกรรมหรือการบริการในนิคมอุตสาหกรรมประกอบอุตสาหกรรม หมายความว่า การทำ ผลิตประกอบ บรรจุ ซ่อม ซ่อมบำรุงตรวจสอบ ทดสอบ ปรับปรุง แปรสภาพ ลำเลียงเก็บรักษา หรือทำลายสิ่งใด ๆ ตามลักษณะกิจการของโรงงาน ตลอดจนการทดลองเดินเครื่องจักรกระบวนการผลิต หมายความว่า กิจกรรมที่เกี่ยวข้องกับสารเคมีอันตรายร้ายแรง รวมถึงการจัดเก็บการใช้ การผลิต การครอบครอง หรือเคลื่อนย้ายสารเคมีใด ๆ ภายในเขตนิคมอุตสาหกรรมความปลอดภัยกระบวนการผลิต (Process Safety) หมายความว่ากระบวนการในการป้องกันหรือลดความรุนแรงความสูญเสียต่อชีวิตและทรัพย์สินที่อาจเกิดจากอุบัติการณ์ที่เป็นผลจากการเบี่ยงเบนของสภาวะกระบวนการผลิตที่ไม่อาจคาดการณ์ได้โดยให้บูรณาการการดำเนินงานด้านเดินเครื่องกระบวนการผลิตและวิศวกรรม รวมทั้งขั้นตอนดำเนินงานและการปฏิบัติให้มีความปลอดภัยตลอดเวลาการจัดการความปลอดภัยกระบวนการผลิต (Process Safety Management : PSM) หมายความว่า การจัดการให้เกิดความปลอดภัยการป้องกันการเกิดอุบัติการณ์และการบาดเจ็บที่เกี่ยวเนื่องกับกระบวนการผลิตที่มีการใช้สารเคมีอันตรายร้ายแรงโดยใช้มาตรการทางการจัดการและพื้นฐานทางด้านวิศวกรรมในการชี้บ่ง ประเมิน และควบคุมอันตรายจากกระบวนการผลิตและให้หมายความรวมถึงการจัดเก็บ การออกแบบ การใช้ การผลิต การบำรุงรักษา การตรวจสอบการทดสอบ และการขนส่งหรือเคลื่อนย้ายสารเคมีอันตรายร้ายแรงในเขตนิคมอุตสาหกรรมสารเคมีอันตรายร้ายแรง (Highly Hazardous Chemicals) หมายความว่า สารประกอบสารผสมซึ่งอยู่ในรูปของแข็งของเหลว หรือแก๊ส ที่มีลักษณะอย่างใดอย่างหนึ่งหรือหลายอย่าง เช่น สารพิษ (Toxics) ที่ก่อมะเร็ง และทำให้เกิดการระคายเคือง อาการแพ้หรือเป็นอันตรายต่อสุขภาพอนามัยสารไวต่อการเกิดปฏิกิริยา (Reactives) และทำปฏิกิริยารุนแรง สารไวไฟ(Flammables) สารระเบิดได้ (Explosives) สารกัดกร่อน (Corrosives) ตัวออกซิไดส์ (Oxidizing Agents) เป็นต้น ตามบัญชีรายชื่อสารเคมีอันตรายร้ายแรงท้ายข้อบังคับอันตราย (Hazard) หมายความว่า สิ่งหรือสถานการณ์ที่อาจก่อให้เกิดการบาดเจ็บหรือความเจ็บป่วยจากการทำงานความเสียหายต่อชีวิต ทรัพย์สิน ตลอดจนความเสียหายต่อสภาพแวดล้อมในการทำงานหรือต่อสาธารณชนการวิเคราะห์อันตรายกระบวนการผลิต (Process Hazard Analysis : PHA) หมายความว่า กระบวนการวิเคราะห์อันตรายจากกระบวนการผลิตอุบัติการณ์ (Incident) หมายความว่า เหตุการณ์ที่ไม่พึงประสงค์ที่เกิดขึ้นแล้วและมีผลให้เกิดอุบัติเหตุ หรือเหตุการณ์เกือบเกิดอุบัติเหตุอุบัติเหตุ (Accident) หมายความว่า เหตุการณ์ที่ไม่พึงประสงค์ หรือเหตุการณ์ที่อาจเกิดจากการขาดการควบคุมและเมื่อเกิดขึ้นแล้วมีผลให้เกิดการบาดเจ็บ หรือความเจ็บป่วยจากการทำงานหรือการเสียชีวิตหรือความสูญเสียต่อทรัพย์สิน หรือความเสียหายต่อสภาพแวดล้อมในการทำงานหรือต่อสาธารณชนเหตุการณ์เกือบเกิดอุบัติเหตุ (Near Miss) หมายความว่า เหตุการณ์ที่ไม่พึงประสงค์และเมื่อเกิดขึ้นแล้วมีแนวโน้มที่จะก่อให้เกิดอุบัติเหตุการทบทวนความปลอดภัยก่อนการเริ่มเดินเครื่อง (Pre - Startup Safety Review : PSSR) หมายความว่า การทบทวนตรวจสอบความปลอดภัยของกิจกรรมต่างๆ สำหรับงานก่อสร้างการติดตั้งอุปกรณ์ใหม่ การดัดแปลงกระบวนการผลิต การเปลี่ยนแปลงกระบวนการผลิตการบำรุงรักษาครั้งใหญ่ก่อนนำสารเคมีอันตรายร้ายแรงเข้าสู่กระบวนการผลิต รวมถึงก่อนนำอุปกรณ์เข้าใช้งานหรือเดินเครื่องผู้รับเหมา (Contractors) หมายความว่า ผู้รับเหมาขั้นต้นและผู้รับเหมาช่วงตามที่กำหนดไว้ในนิยามมาตรา๕ แห่งพระราชบัญญัติคุ้มครองแรงงาน พ.ศ. ๒๕๔๑งานที่ไม่ใช่งานประจำ (Non routine Work) หมายความว่า งานที่นอกเหนือจากงานปกติงานที่ยังไม่เคยมีมาตรฐานการปฏิบัติงาน(Standard Operating Procedures) งานที่ไม่ได้ปฏิบัติบ่อยงานที่มีวิธีปฏิบัติแตกต่างจากที่แสดงไว้ในขั้นตอนการปฏิบัติงานงานที่ไม่เคยปฏิบัติมาก่อน รวมถึงงานประจำแต่มีความเสี่ยงที่จะเกิดอันตรายสูงการตรวจประเมิน (Audit) หมายความว่า การตรวจสอบการปฏิบัติตามมาตรฐานการจัดการความปลอดภัยกระบวนการผลิตที่เป็นระบบอย่างเป็นอิสระโดยการจัดทำเป็นเอกสารเพื่อให้ได้หลักฐานการตรวจประเมิน และประเมินว่าเป็นไปตามเกณฑ์การตรวจประเมินการปฏิบัติตามข้อกำหนด(Compliance Audits)การตรวจประเมินภายใน (Internal Audit) หมายความว่าการดำเนินการตรวจประเมินโดยคณะผู้ตรวจประเมินภายในของสถานประกอบการเอง เพื่อทบทวนระบบความปลอดภัยและการจัดการว่าองค์กรได้ดำเนินการเป็นไปตามมาตรฐานการจัดการความปลอดภัยกระบวนการผลิตทั้งนี้ ผู้ตรวจประเมินภายในไม่ควรเป็นผู้รับผิดชอบในกิจกรรมที่ได้รับมอบหมายให้ไปตรวจประเมินการตรวจประเมินภายนอก (External Audit) หมายความว่าการดำเนินการตรวจประเมินโดยคณะผู้ตรวจประเมินที่ขึ้นทะเบียนกับ กนอ. และได้รับการมอบหมายจาก กนอ. ให้ตรวจประเมินเป็นกรณีไปคณะผู้ตรวจประเมิน (Audit Team) หมายความว่า คณะบุคคลที่ดำเนินการตรวจประเมินการปฏิบัติตามมาตรฐานการจัดการความปลอดภัยกระบวนการผลิตและการตรวจประเมินความปลอดภัยกระบวนการผลิตของแต่ละสถานประกอบการในนิคมอุตสาหกรรมผู้เชี่ยวชาญเฉพาะทาง (Specialists) หมายความว่า ผู้ที่มีความรู้และความชำนาญซึ่งเหมาะสมกับสถานประกอบการนั้นหมวด ๑คณะผู้ตรวจประเมิน ส่วนที่ ๑คณะผู้ตรวจประเมินภายใน ข้อ ๔ คณะผู้ตรวจประเมินภายใน ประกอบด้วยคณะผู้ตรวจประเมินของผู้ประกอบอุตสาหกรรม ทั้งนี้ ผู้ตรวจประเมินภายในอย่างน้อย ๑ คนต้องเป็นผู้ที่มีความรู้และความเชี่ยวชาญด้านวิศวกรรมและกระบวนการผลิต ซึ่งอาจมีผู้เชี่ยวชาญเฉพาะทางร่วมอยู่ด้วยตามความจำเป็นหรืออาจมีผู้ตรวจประเมินฝึกหัดร่วมอยู่ด้วยก็ได้ข้อ ๕ ผู้ตรวจประเมินภายใน ต้องเป็นผู้ที่มีความรู้และความเชี่ยวชาญด้านวิศวกรรมและกระบวนการผลิตและมีคุณสมบัติ ดังต่อไปนี้(๑) สำเร็จการศึกษาไม่ต่ำกว่าปริญญาตรีวิศวกรรมศาสตร์ สาขาวิศวกรรมเคมี หรือสาขาวิศวกรรมไฟฟ้าหรือสาขาวิศวกรรมเครื่องกล หรือสาขาวิศวกรรมอุตสาหการ หรือเทียบเท่า หรือปริญญาตรีวิทยาศาสตร์สาขาเคมี หรือเทียบเท่า ซึ่งมีความรู้และความเชี่ยวชาญด้านวิศวกรรมและกระบวนการผลิตและมีประสบการณ์ทางานในอุตสาหกรรมที่เกี่ยวข้อง หรือ(๒) สำเร็จการศึกษาไม่ต่ำกว่าปริญญาตรีวิศวกรรมศาสตร์ สาขาอื่น หรือเทียบเท่าหรือปริญญาตรีวิทยาศาสตร์ สาขาอื่น หรือเทียบเท่า นอกเหนือจากสาขาที่กำหนดไว้ใน (๑) ซึ่งมีความรู้และความเชี่ยวชาญด้านวิศวกรรมและกระบวนการผลิตและมีประสบการณ์ทำงานในอุตสาหกรรมที่เกี่ยวข้องไม่น้อยกว่า ๒ ปี ขึ้นไป หรือ(๓) สำเร็จการศึกษาไม่ต่ำกว่าปริญญาตรีครุศาสตร์อุตสาหกรรม สาขาครุศาสตร์วิศวกรรมหรือเทียบเท่าหรือปริญญาตรีอุตสาหกรรมศาสตรบัณฑิต สาขาวิศวกรรม หรือเทียบเท่า หรือสำเร็จการศึกษาในระดับประกาศนียบัตรวิชาชีพชั้นสูงหรือเทียบเท่า ซึ่งมีความรู้และความเชี่ยวชาญด้านวิศวกรรมและกระบวนการผลิต และมีประสบการณ์ทำงานในอุตสาหกรรมที่เกี่ยวข้องไม่น้อยกว่า๕ ปี ขึ้นไปผู้ที่มีคุณสมบัติตามที่กำหนดไว้ในวรรคหนึ่งต้องผ่านการฝึกอบรมหลักสูตรผู้ตรวจประเมินภายในการจัดการความปลอดภัยกระบวนการผลิตตามที่กนอ. กำหนดไว้ท้ายประกาศฉบับนี้ข้อ ๖ กรณีผู้ตรวจประเมินภายในตามข้อ ๕ เป็นผู้ที่ผ่านการฝึกอบรมหลักสูตรผู้ตรวจประเมินภายในการจัดการความปลอดภัยกระบวนการผลิตอื่นที่ไม่ใช่เป็นการอบรมตามหลักสูตรที่กนอ. กำหนดไว้ ไม่ว่าก่อนหรือภายหลังที่ข้อบังคับฉบับนี้ประกาศใช้บังคับ และก่อนที่จะมีหลักสูตรการฝึกอบรมการจัดการความปลอดภัยกระบวนการผลิตท้ายประกาศฉบับนี้มีผลใช้บังคับแล้วให้ได้รับการยกเว้นไม่ต้องอบรมดังกล่าวข้อ ๗ กรณีที่ผู้ประกอบอุตสาหกรรมไม่อาจที่จะหาผู้ที่มีคุณสมบัติตามข้อ๕ มาตรวจประเมินภายในได้ให้ผู้ประกอบอุตสาหกรรมนั้นสามารถขอความร่วมมือจากคณะผู้ตรวจประเมินของสถานประกอบการอื่นหรือหน่วยงานอื่นที่เกี่ยวข้องซึ่งมีคุณสมบัติตามประกาศที่ กนอ. กำหนดมาเป็นผู้ร่วมตรวจประเมินก็ได้ หรืออาจให้มีผู้ที่มีความรู้และความเชี่ยวชาญด้านวิศวกรรมและการบำรุงรักษาหรือผู้ที่มีความรู้และความเชี่ยวชาญด้านอาชีวอนามัยและความปลอดภัย มาเป็นผู้ร่วมตรวจประเมินภายในด้วยก็ได้ส่วนที่ ๒คณะผู้ตรวจประเมินภายนอก ข้อ ๘ คณะผู้ตรวจประเมินภายนอกประกอบด้วยหัวหน้าคณะผู้ตรวจประเมินภายนอกและผู้ตรวจประเมินภายนอกซึ่งจะต้องมีอย่างน้อย ๓ คนขึ้นไป และต้องเป็นผู้ที่มีความรู้และความเชี่ยวชาญในด้านที่เกี่ยวข้องดังต่อไปนี้ โดยอาจมีผู้ตรวจประเมินฝึกหัดร่วมอยู่ด้วยก็ได้(๑) ผู้ที่มีความรู้และความเชี่ยวชาญด้านวิศวกรรมและกระบวนการผลิตและ(๒) ผู้ที่มีความรู้และความเชี่ยวชาญด้านวิศวกรรมและการบำรุงรักษาและ(๓) ผู้ที่มีความรู้และความเชี่ยวชาญด้านอาชีวอนามัยและความปลอดภัย หรือ(๔) ผู้เชี่ยวชาญเฉพาะทางที่เหมาะสมกับสถานประกอบการ (ตามความจำเป็น)ข้อ ๙ ผู้ตรวจประเมินภายนอกที่ขอขึ้นทะเบียนกับ กนอ.และได้รับการมอบหมายจาก กนอ. ให้ตรวจประเมินภายนอกเพื่อการจัดการความปลอดภัยกระบวนการผลิตต้องมีคุณสมบัติและไม่มีลักษณะต้องห้าม ดังต่อไปนี้(๑) กรณีที่เป็นบุคคลธรรมดา(๑.๑) มีสัญชาติไทย(๑.๒) เป็นผู้ที่มีคุณสมบัติตามที่กำหนดไว้ในข้อ๑๐ (๑) (๒) และ (๓) แล้วแต่กรณี(๑.๓) ไม่เป็นบุคคลวิกลจริตหรือจิตฟั่นเฟือนไม่สมประกอบ(๑.๔) ไม่เป็นโรคดังต่อไปนี้ คือ โรคเรื้อน วัณโรคในระยะอันตรายโรคเท้าช้างในระยะที่ปรากฏอาการเป็นที่รังเกียจแก่สังคม โรคติดยาเสพติดให้โทษ และโรคพิษสุราเรื้อรัง(๑.๕) ไม่มีความประพฤติเสื่อมเสีย หรือมีพฤติการณ์ที่ไม่สุจริตหรือหย่อนความสามารถในการปฏิบัติงานการตรวจประเมิน(๑.๖) ไม่เคยถูกเพิกถอนการขึ้นทะเบียนเป็นผู้ตรวจประเมินภายนอกเพื่อการจัดการความปลอดภัยกระบวนการผลิตในระยะเวลาไม่น้อยกว่า๓ ปี ก่อนวันขอขึ้นทะเบียน(๑.๗) คุณสมบัติอื่นที่เป็นอุปสรรคต่อการปฏิบัติหน้าที่ในการตรวจประเมินภายนอกที่เป็นสาระสำคัญซึ่งอาจทำให้เกิดอันตรายต่อตัวผู้ตรวจประเมินเอง หรือเกิดความเสียหายต่อการตรวจประเมิน(๒) กรณีที่เป็นนิติบุคคล(๒.๑) ต้องจดทะเบียนนิติบุคคลตามกฎหมายไทย โดยทุนจดทะเบียนไม่น้อยกว่ากึ่งหนึ่งต้องเป็นของผู้มีสัญชาติไทยและมีผู้เป็นหุ้นส่วน ผู้ถือหุ้นหรือกรรมการเป็นผู้มีสัญชาติไทยไม่น้อยกว่ากึ่งหนึ่งของจำนวนผู้เป็นหุ้นส่วนผู้ถือหุ้นหรือกรรมการทั้งหมด(๒.๒) ต้องมีผู้ตรวจประเมินภายนอกเพื่อการจัดการความปลอดภัยกระบวนการผลิตที่มีคุณวุฒิและประสบการณ์การทำงานตามที่กำหนดไว้ในข้อ๑๐ (๑) (๒) และ (๓) แล้วแต่กรณี ที่ขึ้นทะเบียนประเภทบุคคลธรรมดากับกนอ. อยู่ไม่น้อยกว่าด้านละ ๑ คน และต้องไม่ขึ้นทะเบียนภายใต้สังกัดนิติบุคคลมากกว่า๑ แห่งในเวลาเดียวกัน(๒.๓) ไม่เคยถูกเพิกถอนการขึ้นทะเบียนนิติบุคคลการตรวจประเมินภายนอกเพื่อการจัดการความปลอดภัยกระบวนการผลิตในระยะเวลาไม่น้อยกว่า๓ ปี ก่อนวันขอขึ้นทะเบียนข้อ ๑๐ ภายใต้บังคับตามข้อ ๙ ให้ผู้ตรวจประเมินภายนอกที่มีความรู้และความเชี่ยวชาญด้านต่างๆ ที่เกี่ยวข้อง ดังต่อไปนี้ และต้องมีคุณวุฒิและประสบการณ์การทำงาน ดังนี้ด้วย(๑) ผู้ตรวจประเมินภายนอกที่มีความรู้และความเชี่ยวชาญด้านวิศวกรรมและกระบวนการผลิต(๑.๑) สำเร็จการศึกษาไม่ต่ำกว่าปริญญาตรีวิศวกรรมศาสตร์สาขาวิศวกรรมเคมี หรือสาขาวิศวกรรมไฟฟ้า หรือสาขาวิศวกรรมเครื่องกล หรือสาขาวิศวกรรมอุตสาหการหรือเทียบเท่า หรือปริญญาตรีวิทยาศาสตร์ สาขาเคมี หรือเทียบเท่า ซึ่งมีความรู้และความเชี่ยวชาญด้านวิศวกรรมและกระบวนการผลิต และมีประสบการณ์ทำงานในอุตสาหกรรมที่เกี่ยวข้องไม่น้อยกว่า๘ ปี หรือ(๑.๒) สำเร็จการศึกษาไม่ต่ำกว่าปริญญาตรีวิศวกรรมศาสตร์สาขาอื่น หรือเทียบเท่า หรือปริญญาตรีวิทยาศาสตร์ สาขาอื่น หรือเทียบเท่า นอกเหนือจากสาขาที่กำหนดไว้ใน(๑.๑) ซึ่งมีความรู้และความเชี่ยวชาญด้านวิศวกรรมและกระบวนการผลิตและมีประสบการณ์ทำงานในอุตสาหกรรมที่เกี่ยวข้องไม่น้อยกว่า ๑๐ ปี หรือ(๑.๓) สำเร็จการศึกษาไม่ต่ำกว่าปริญญาตรีวิศวกรรมศาสตร์หรือเทียบเท่า หรือปริญญาตรีวิทยาศาสตร์ หรือเทียบเท่า และมีประสบการณ์ทำงานด้านการจัดทำ(Establish) หรือการปฏิบัติ (Implement) หรือการตรวจประเมิน (Audit) เกี่ยวกับการจัดการความปลอดภัยกระบวนการผลิตด้านวิศวกรรมและกระบวนการผลิตไม่น้อยกว่า๕ ปี หรือตรวจสอบและกำกับ ดูแลโรงงานด้านวิศวกรรมและกระบวนการผลิตไม่น้อยกว่า ๕ ปีหรือ(๑.๔) สำเร็จการศึกษาไม่ต่ำกว่าปริญญาตรีครุศาสตร์อุตสาหกรรมสาขาครุศาสตร์วิศวกรรมหรือเทียบเท่า หรือปริญญาตรีอุตสาหกรรมศาสตรบัณฑิต สาขาวิศวกรรมหรือเทียบเท่า หรือสำเร็จการศึกษาในระดับประกาศนียบัตรวิชาชีพชั้นสูง หรือเทียบเท่าซึ่งมีความรู้และความเชี่ยวชาญด้านวิศวกรรมและกระบวนการผลิต และมีประสบการณ์ทำงานในอุตสาหกรรมที่เกี่ยวข้องไม่น้อยกว่า๑๒ ปี ผู้ที่มีคุณสมบัติตามที่กำหนดไว้ใน(๑.๑) หรือ (๑.๒) หรือ (๑.๓) หรือ (๑.๔) ต้องเป็นผู้ผ่านการฝึกอบรมหลักสูตรผู้ตรวจประเมินภายนอกการจัดการความปลอดภัยกระบวนการผลิตตามที่กนอ. กำหนดไว้ท้ายประกาศฉบับนี้ โดยจะต้องมีเวลาเข้าอบรมไม่น้อยกว่าร้อยละ๘๐ ของระยะเวลาการฝึกอบรม และต้องผ่านการทดสอบความรู้ตามเกณฑ์ที่ กนอ. กำหนด(๒) ผู้ตรวจประเมินภายนอกที่มีความรู้และความเชี่ยวชาญด้านวิศวกรรมและการบำรุงรักษา(๒.๑) สำเร็จการศึกษาไม่ต่ำกว่าปริญญาตรีวิศวกรรมศาสตร์สาขาวิศวกรรมเคมี หรือสาขาวิศวกรรมไฟฟ้า หรือสาขาวิศวกรรมเครื่องกล หรือสาขาวิศวกรรมอุตสาหการหรือเทียบเท่า ซึ่งมีความรู้และความเชี่ยวชาญด้านวิศวกรรมและการบำรุงรักษา และมีประสบการณ์ทำงานในอุตสาหกรรมที่เกี่ยวข้องไม่น้อยกว่า๘ ปี หรือ(๒.๒) สำเร็จการศึกษาไม่ต่ำกว่าปริญญาตรีวิศวกรรมศาสตร์สาขาอื่น หรือเทียบเท่า นอกเหนือจากสาขาที่กำหนดไว้ใน (๒.๑) ซึ่งมีความรู้และความเชี่ยวชาญด้านวิศวกรรมและการบำรุงรักษาและมีประสบการณ์ทำงานในอุตสาหกรรมที่เกี่ยวข้องไม่น้อยกว่า๑๐ ปี หรือ(๒.๓) สำเร็จการศึกษาไม่ต่ำกว่าปริญญาตรีครุศาสตร์อุตสาหกรรมสาขาครุศาสตร์วิศวกรรม หรือเทียบเท่า หรือปริญญาตรีอุตสาหกรรมศาสตรบัณฑิต สาขาวิศวกรรมหรือเทียบเท่าหรือสำเร็จการศึกษาในระดับประกาศนียบัตรวิชาชีพชั้นสูง หรือเทียบเท่าซึ่งมีความรู้และความเชี่ยวชาญด้านวิศวกรรมและการบำรุงรักษา และมีประสบการณ์ทำงานในอุตสาหกรรมที่เกี่ยวข้องไม่น้อยกว่า๑๒ ปีผู้ที่มีคุณสมบัติตามที่กำหนดไว้ใน(๒.๑) หรือ (๒.๒) หรือ (๒.๓) ต้องเป็นผู้ผ่านการฝึกอบรมหลักสูตรผู้ตรวจประเมินภายนอกการจัดการความปลอดภัยกระบวนการผลิตตามที่กนอ. กำหนดไว้ท้ายประกาศฉบับนี้ โดยจะต้องมีเวลาเข้าอบรมไม่น้อยกว่าร้อยละ๘๐ ของระยะเวลาการฝึกอบรม และต้องผ่านการทดสอบความรู้ตามเกณฑ์ที่ กนอ. กำหนด(๓) ผู้ตรวจประเมินภายนอกที่มีความรู้และความเชี่ยวชาญด้านอาชีวอนามัยและความปลอดภัย(๓.๑) สำเร็จการศึกษาไม่ต่ำกว่าปริญญาตรีสาธารณสุขศาสตร์หรือเทียบเท่า หรือปริญญาตรีวิทยาศาสตร์ สาขาอาชีวอนามัยและความปลอดภัย หรือเทียบเท่าและมีประสบการณ์ทำงานในอุตสาหกรรมที่เกี่ยวข้องไม่น้อยกว่า ๘ ปี หรือ(๓.๒) สำเร็จการศึกษาไม่ต่ำกว่าปริญญาตรีวิศวกรรมศาสตร์หรือเทียบเท่า หรือปริญญาตรีวิทยาศาสตร์ สาขาอื่น หรือเทียบเท่า นอกเหนือจากที่กำหนดไว้ใน(๓.๑) ซึ่งมีความรู้และความเชี่ยวชาญด้านอาชีวอนามัยและความปลอดภัยและมีประสบการณ์ทำงานในอุตสาหกรรมที่เกี่ยวข้องไม่น้อยกว่า ๑๐ ปีผู้ที่มีคุณสมบัติตามที่กำหนดไว้ใน(๓.๑) หรือ (๓.๒) ต้องเป็นผู้ผ่านการฝึกอบรมหลักสูตรผู้ตรวจประเมินภายนอกการจัดการความปลอดภัยกระบวนการผลิตตามที่กนอ. กำหนดไว้ท้ายประกาศฉบับนี้ โดยจะต้องมีเวลาเข้าอบรมไม่น้อยกว่าร้อยละ๘๐ ของระยะเวลาการฝึกอบรมและต้องผ่านการทดสอบความรู้ตามเกณฑ์ที่ กนอ. กำหนดข้อ ๑๑ หัวหน้าคณะผู้ตรวจประเมินภายนอก นอกเหนือจากที่จะต้องมีคุณสมบัติและไม่มีลักษณะต้องห้ามตามข้อ๙ และมีความรู้และความเชี่ยวชาญตามที่กำหนดไว้ในข้อ ๑๐ แล้ว ให้คณะผู้ตรวจประเมินภายนอกเป็นผู้พิจารณาตามความเหมาะสมโดยอาจพิจารณาจากประสบการณ์ทำงานของผู้ตรวจประเมินภายนอกที่เหมาะสมกับสถานประกอบการก็ได้ส่วนที่ ๓ผู้ตรวจประเมินภายนอก ข้อ ๑๒ กรณีที่ผู้ตรวจประเมินภายนอกตามข้อ ๑๐ ซึ่งเป็นผู้ผ่านการฝึกอบรมหลักสูตรผู้ตรวจประเมินภายนอกการจัดการความปลอดภัยกระบวนการผลิตอื่นที่ไม่ใช่เป็นการอบรมตามหลักสูตรที่กำหนดไว้ท้ายประกาศฉบับนี้ไม่ว่าก่อนหรือภายหลังที่ข้อบังคับประกาศใช้บังคับ และก่อนที่จะมีหลักสูตรผู้ตรวจประเมินภายนอกการจัดการความปลอดภัยกระบวนการผลิตท้ายประกาศฉบับนี้มีผลบังคับใช้แล้วให้ได้รับการยกเว้นไม่ต้องอบรมหลักสูตรดังกล่าวแต่หากผู้ตรวจประเมินภายนอกนั้นมีความประสงค์ที่จะขอขึ้นทะเบียนเป็นผู้ตรวจประเมินภายนอกจะต้องผ่านการทดสอบความรู้ตามเกณฑ์ที่กนอ. กำหนดก่อนข้อ ๑๓ กรณีการทดสอบเพื่อขึ้นทะเบียนเป็นผู้ตรวจประเมินภายนอกเพื่อการจัดการความปลอดภัยกระบวนการผลิตให้ดำเนินการ ดังต่อไปนี้(๑) กนอ. หรือหน่วยงานอื่นที่กนอ. มอบหมายหรือให้ความเห็นชอบ เป็นผู้ดำเนินการเพื่อจัดให้มีการทดสอบความรู้ในการตรวจประเมินภายนอกการจัดการความปลอดภัยกระบวนการผลิตตามหลักเกณฑ์ที่กนอ. กาหนด(๒) ให้ผู้ที่สอบได้คะแนนไม่ต่ำกว่าร้อยละ ๖๕ ของคะแนนรวมทั้งหมด จึงจะถือว่าสอบผ่านเกณฑ์การทดสอบของกนอ.กรณีหากมีความจำเป็นกนอ. จะดำเนินการขึ้นทะเบียนการเป็นผู้ตรวจประเมินภายนอกเพื่อการจัดการความปลอดภัยกระบวนการผลิตนอกเหนือจากที่กำหนดไว้ในวรรคหนึ่งก็ได้ทั้งนี้ ให้เป็นไปตามวิธีการที่ กนอ. เห็นสมควร ความในวรรคนี้ให้ใช้บังคับเป็นระยะเวลา ๑ ปีนับแต่วันที่ประกาศนี้มีผลบังคับใช้หมวด ๓การขึ้นทะเบียน การต่ออายุ และการเพิกถอนการขึ้นทะเบียนผู้ตรวจประเมินภายนอก ข้อ ๑๔ ผู้ประสงค์ที่จะขอขึ้นทะเบียนเป็นผู้ตรวจประเมินภายนอกเพื่อการจัดการความปลอดภัยกระบวนการผลิตให้ยื่นคำขอขึ้นทะเบียน พร้อมด้วยเอกสารและหลักฐานตามแบบที่ กนอ.กำหนด กนอ.จะพิจารณาคำขอขึ้นทะเบียน พร้อมด้วยเอกสารและหลักฐานให้ทราบโดยเร็ว นับแต่วันที่ได้รับคำขอตามวรรคหนึ่งกรณี กนอ.เห็นว่าคำขอขึ้นทะเบียน ตลอดจนเอกสารและหลักฐานนั้น ไม่ถูกต้องหรือไม่ครบถ้วน กนอ. จะมีหนังสือแจ้งให้ผู้ยื่นคำขอขึ้นทะเบียนดำเนินการแก้ไขให้ถูกต้องหรือครบถ้วนภายในระยะเวลา๗ วัน นับแต่ที่ได้รับแจ้งจาก กนอ. หากผู้ยื่นคำขอขึ้นทะเบียนไม่ดำเนินการภายในระยะเวลาดังกล่าวให้ถือว่าผู้ยื่นคำขอขึ้นทะเบียนนั้นไม่ประสงค์จะให้กนอ. ดำเนินการต่อไปเมื่อ กนอ.พิจารณาคำขอขึ้นทะเบียน พร้อมด้วยเอกสารและหลักฐานตามวรรคสองเสร็จแล้ว กนอ. จะประกาศรายชื่อผู้มีสิทธิ์เข้ารับการทดสอบซึ่งต้องเป็นผู้ที่มีคุณสมบัติของการเป็นผู้ตรวจประเมินภายนอกตามที่กำหนดไว้ในประกาศนี้โดย กนอ. จะดำเนินการทดสอบ พร้อมทั้งประกาศผลรายชื่อผู้สอบผ่านเกณฑ์การทดสอบของกนอ. ต่อไปข้อ ๑๕ กรณี กนอ. เห็นว่าคำขอขึ้นทะเบียนตลอดจนเอกสารและหลักฐานตามข้อ ๑๔ มีความถูกต้องและครบถ้วน กนอ. จะขึ้นทะเบียนเป็นผู้ตรวจประเมินภายนอกเพื่อการจัดการความปลอดภัยกระบวนการผลิตต่อไปข้อ ๑๖ การอนุญาตให้ขึ้นทะเบียนเป็นผู้ตรวจประเมินภายนอกเพื่อการจัดการความปลอดภัยกระบวนการผลิตมีระยะเวลา๕ ปี นับแต่วันที่ได้รับการขึ้นทะเบียนการขอต่ออายุขึ้นทะเบียนให้ยื่นคำขอก่อนวันสิ้นอายุการขึ้นทะเบียนไม่น้อยกว่า ๑๒๐ วัน พร้อมด้วยเอกสารและหลักฐานตามแบบที่กนอ. กำหนด เมื่อยื่นคำขอขึ้นทะเบียนดังกล่าวแล้วให้ถือว่าผู้ยื่นคำขอนั้นได้รับการขึ้นทะเบียนเป็นผู้ตรวจประเมินภายนอกต่อไปได้ในกรณีที่กนอ. ตรวจสอบแล้วปรากฏว่าผลการปฏิบัติงานของผู้ยื่นคาขอต่ออายุขึ้นทะเบียนนั้นไม่มีประสิทธิภาพและไม่เป็นไปตามหลักเกณฑ์หรือมาตรฐานที่กนอ. กำหนดไว้ กนอ. จะไม่พิจารณาการต่ออายุขึ้นทะเบียนดังกล่าวให้ข้อ ๑๗ กนอ. มีอำนาจสั่งเพิกถอนการขึ้นทะเบียนการเป็นผู้ตรวจประเมินภายนอกเพื่อการจัดการความปลอดภัยกระบวนการผลิตได้เมื่อปรากฏว่าผู้ขึ้นทะเบียน(๑) ขาดคุณสมบัติหรือมีลักษณะต้องห้ามตามที่กำหนดไว้ในข้อ ๙(๒) มีการแสดงข้อความหรือหลักฐานอันเป็นเท็จในคำขอขึ้นทะเบียนหรือคำขอต่ออายุการขึ้นทะเบียนในส่วนที่เป็นสาระสำคัญ(๓) กระทำการในลักษณะที่เป็นผลประโยชน์ทับซ้อน (Conflict of Interest)(๔) เสนอรายงานการตรวจประเมินภายนอก หรือรายงานการตรวจประเมินซ้ำ หรือผลการตรวจความมีประสิทธิผลของการปฏิบัติตามแผนปฏิบัติการแก้ไขอันเป็นเท็จหรือตรวจประเมินความปลอดภัยกระบวนการผลิตในนิคมอุตสาหกรรมโดยไม่ได้พิจารณาให้เป็นไปตามหลักเกณฑ์หรือมาตรฐานที่กนอ. กำหนด(๕) มีความประพฤติเสื่อมเสีย หรือมีพฤติการณ์ที่ไม่สุจริต หรือหย่อนความสามารถในการปฏิบัติงานการตรวจประเมิน(๖) โรงงานร้องเรียน(๗) กระทำการที่เป็นการฝ่าฝืน หรือไม่ปฏิบัติตามประกาศการนิคมอุตสาหกรรมแห่งประเทศไทยเรื่อง แนวทางการตรวจประเมินการจัดการความปลอดภัยกระบวนการผลิตในนิคมอุตสาหกรรม และกนอ. พิจารณาเห็นสมควรให้เพิกถอนการขึ้นทะเบียนประกาศ ณ วันที่ ๑๒ กันยายน พ.ศ. ๒๕๖๑อัฐพล จิรวัฒน์จรรยารองผู้ว่าการ รักษาการในตำแหน่งผู้ว่าการการนิคมอุตสาหกรรมแห่งประเทศไทย[เอกสารแนบท้าย]๑. หลักสูตรการจัดการความปลอดภัยกระบวนการผลิตท้ายประกาศการนิคมอุตสาหกรรมแห่งประเทศไทย เรื่อง คุณสมบัติของผู้ตรวจประเมิน และการขึ้นทะเบียนผู้ตรวจประเมินภายนอก(ดูข้อมูลจากภาพกฎหมาย)พัชรภรณ์/ธนบดี/จัดทำ๒๖ ธันวาคม ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๒๘๓ ง/หน้า ๔๖/๙ พฤศจิกายน ๒๕๖๑